CELEX: C2005/132/16
Language: fi
Date: 2005-05-28 00:00:00
Title: Yhteisöjen tuomioistuimen tuomio, (suuri jaosto) 12 päivänä huhtikuuta 2005, asiassa C-265/03 (Audiencia Nacionalin esittämä ennakkoratkaisupyyntö): Igor Simutenkov vastaan Ministerio de Educación y Cultura ja Real Federación Española de Fútbol (Yhteisöjen ja Venäjän kumppanuussopimus — 23 artiklan 1 kohta — Välitön oikeusvaikutus — Työehdot — Syrjintäkiellon periaate — Jalkapallo — Niiden kolmansien valtioiden kansalaisuuden omaavien ammattilaispelaajien lukumäärän rajoittaminen, joita joukkue voi peluuttaa kansallisessa jalkapallokilpailussa)

28.5.2005   
            
            
               FI
            
            
               Euroopan unionin virallinen lehti
            
            
               C 132/9
            
         
      YHTEISÖJEN TUOMIOISTUIMEN TUOMIO,
   (suuri jaosto)
   12 päivänä huhtikuuta 2005,
   asiassa C-265/03 (Audiencia Nacionalin esittämä ennakkoratkaisupyyntö): Igor Simutenkov vastaan Ministerio de Educación y Cultura ja Real Federación Española de Fútbol (1)
   
   (Yhteisöjen ja Venäjän kumppanuussopimus - 23 artiklan 1 kohta - Välitön oikeusvaikutus - Työehdot - Syrjintäkiellon periaate - Jalkapallo - Niiden kolmansien valtioiden kansalaisuuden omaavien ammattilaispelaajien lukumäärän rajoittaminen, joita joukkue voi peluuttaa kansallisessa jalkapallokilpailussa)
   (2005/C 132/16)
   Oikeudenkäyntikieli: espanja
   Asiassa C-265/03, jossa on kyse EY 234 artiklaan perustuvasta ennakkoratkaisupyynnöstä, jonka Audiencia Nacional (Espanja) on esittänyt 9.5.2003 tekemällään päätöksellä, joka on saapunut yhteisöjen tuomioistuimeen 17.6.2003, saadakseen ennakkoratkaisun asiassa Igor Simutenkov vastaan Ministerio de Educación y Cultura ja Real Federación Española de Fútbol, yhteisöjen tuomioistuin (suuri jaosto), toimien kokoonpanossa: presidentti V. Skouris, jaostojen puheenjohtajat P. Jann, C. W. A. Timmermans ja A. Rosas sekä tuomarit C. Gulmann, A. La Pergola, J.-P. Puissochet, J. Makarczyk, P. Kūris, M. Ilešič (esittelevä tuomari), U. Lõhmus, E. Levits ja A. Ó Caoimh, julkisasiamies: C. Stix-Hackl, kirjaaja: R. Grass, on antanut 12.4.2005 tuomion, jonka tuomiolauselma on seuraava:
   Korfussa 24.6.1994 allekirjoitetun ja yhteisöjen puolesta 30 päivänä lokakuuta 1997 tehdyllä neuvoston ja komission päätöksellä 97/800/EHTY, EY, Euratom hyväksytyn Euroopan yhteisöjen ja niiden jäsenvaltioiden sekä Venäjän federaation välisen kumppanuus- ja yhteistyösopimuksen 23 artiklan 1 kohtaa on tulkittava siten, että se on esteenä sille, että ammattiurheilijana toimivaan Venäjän kansalaiseen, joka työskentelee laillisesti jäsenvaltioon sijoittautuneessa jalkapalloseurassa, sovelletaan saman jäsenvaltion urheiluliiton antamaa sääntöä, jonka mukaan seurat saavat peluuttaa valtakunnallisissa kilpailuissa vain rajoitettua määrää sellaisista kolmansista valtioista kotoisin olevia pelaajia, jotka eivät ole Euroopan talousalueesta tehdyn sopimuksen sopimuspuolia.
   
      (1)  EUVL C 213, 6.9.2003.